Hon KIRITAPU ALLAN (Minister of Conservation): Madam Assistant Speaker, he tino hōnore ki te mihi ki a koe mō tō tūranga hōu mō tēnei Pāremata. Anei he mihi maioha ki a koe mō tō kaiwhakahaere o tēnei Whare. Nō reira kei a koe, e te mema o Waitaki, ānei he mihi ki a koe. Otirā, ki ngā mema hōu o te Whare nei, tino harikoa te ngākau ki te kite i a koutou kua haramai ki te whakapūawai ngā hiahia o tō koutou whānau, o tō koutou iwi, o tō koutou hapori katoa. Heoi anō, māku e tautoko te kōrero o ngā mema ki mua—nau mai, haramai, whakatau mai. Horo mai ō whakaaro, ō ringa ki te whiu atu, whai atu, tautoko atu tō tātou nei whānau. Nō reira ki a koutou. Nau mai, haramai, whakatau mai.